Два дні пілігрымкі, да якой кожная дыяцэзія, што бярэ ўдзел у сустрэчы, рыхтуецца індывідуальна, дадуць магчымасць для інтэграцыі, абмену вопытам і агульнай малітвы за мір. У аўторак, 31 ліпеня, у 18.00 міністранты прымуць удзел у спецыяльнай аўдыенцыі з Папам на плошчы святога Пятра, якой будзе папярэднічаць праграма, што ўключыць музыку, сведчанні і малітвы на розных мовах. У сераду, 1 жніўня, яны будуць удзельнічаць у сустрэчах у групах у адным з 300 месцаў у Рыме.